Start med å ta opp toalettlokket. Har du et toalettlokk med Quick-release er dette enkelt å gjøre ved å trykke på knappen på baksiden av lokket og deretter løfte lokket helt av. Lokket og spyleknappen skal rengjøres med varmt vann og såpe, og deretter tørkes av med en klut. Unngå å bruke porselensrens på spyleknappen og toalettsetet. Dette er fordi disse rengjøringsmidlene ikke er beregnet på forkrommede deler/plastmaterialer og kan dermed risikere å skade spyleknappen ved hyppig bruk. De glaserte overflatene på et toalett er enkle å holde rene og er motstandsdyktige mot de fleste kjemikalier. Rengjør ofte, slik at rengjøringsproblemer ikke oppstår. Av hygieniske årsaker, bruk en separat klut til å rengjøre toalettet. Bruk standard rengjøringsmidler beregnet for porselen i skålen og under spylekanten, og tørk utsiden av toalettet. Ved kalkavleiringer eller hardt sittende smuss anbefaler vi å bruke en 50 graders varm husholdningseddik: gni inn, la virke, skyll av. Hvis flekkene er alvorlige, bør eddiken ligge på over natten. Rengjøringsverktøy som inneholder harde slipemidler, som stålull og grønn fibersvamp, bør ikke brukes. Sterke syrer, f.eks. saltsyre, svovelsyre og sterke alkalier, f.eks. kaustisk soda bør ikke brukes. Rennende toalettseter bør repareres så snart som mulig.